|  |
| --- |
| FRANCUSKA REPUBLIKA |
|  |  |  |
| Ministarstvo kulture |
|  |  |  |
|  |  |  |

Odluka od [ ]

**o minimalnoj naknadi za uslugu dostave knjiga**

Oznaka NOR: MICE2228102A

**Ministar gospodarstva, financija te industrijskog i digitalnog suvereniteta i ministar kulture,**

uzimajući u obzir Direktivu(EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva,

uzimajući u obzir Zakon br. 81-766 od 10. kolovoza 1981., kako je izmijenjen, koji se odnosi na cijene knjiga, a posebno njegov članak 1. u formulaciji koja proizlazi iz članka 1. Zakona br. 2021-1901 od 30. prosinca 2021. čiji je cilj jačanje knjižarskog gospodarstva i unapređenje pravednosti i povjerenja među njegovim sudionicima,

uzimajući u obzir Odluku br. 2022-1397 Regulatornog tijela za elektroničke komunikacije, poštu i distribuciju tiska od 5. srpnja 2022.,

uzimajući u obzir obavijest br. …/…/F upućenu Europskoj komisiji od (datum) i njezine odgovore od (datum),

**donose:**

**Članak 1.**

Minimalna naknada za uslugu dostave knjiga iz članka 1. četvrtog stavka prethodno navedenog Zakona od 10. kolovoza 1981. iznosi:

* 3 EUR uključujući sve poreze na bilo koju narudžbu koja se sastoji od jedne ili više knjiga čija je kupovna vrijednost u novim knjigama manja od 35 EUR, uključujući sve poreze;
* više od 0 EUR uključujući sve poreze za bilo koju narudžbu koja obuhvaća jednu ili više novih knjiga čija je kupovna vrijednost u novim knjigama jednaka ili veća od 35 EUR, uključujući sve poreze.

Tako utvrđena minimalna cijena primjenjuje se na uslugu dostave narudžbe bez obzira na broj paketa koji čine tu narudžbu.

Uslugu dostave plaća kupac uz plaćanje narudžbe.

**Članak 2.**

Ova Odluka bit će objavljena u *Službenom listu* Francuske Republike i stupit će na snagu šest mjeseci nakon objave.

Sastavljeno dana [ ].

Ministar gospodarstva, financija te industrijskog i digitalnog suvereniteta,

Bruno LE MAIRE

Ministrica kulture,

Rima ABDUL-MALAK